b'\n_START_ARTICLE_\nDidmeistris\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 didmeistrio titul\xc4\x85 1914\xc2\xa0m. suteik\xc4\x97 Rusijos caras Nikolajus II penkiems Sankt Peterburgo turnyro finalistams: Emanueliui Laskeriui, Chos\xc4\x97 Rauliui Kapablankai, Aleksandrui Aliochinui, Zigbertui Tara\xc5\xa1ui ir Frankui Mar\xc5\xa1alui. _NEWLINE_V\xc4\x97liau \xc5\xa1is titulas buvo naudojamas neformaliai, kol 1950 metais FIDE  j\xc4\xaf suteik\xc4\x97 27 \xc5\xa1achmatininkams. V\xc4\x97liau tarptautinio didmeistrio titulas buvo teikiamas pagal FIDE priimtas taisykles. \xc5\xa0iuo metu didmeistrio titulas suteikiamas \xc5\xbeaid\xc4\x97jui, pasiekusiam 2500 Elo reiting\xc4\x85 ir du kartus i\xc5\xa1pild\xc5\xbeiusiam didmeistrio norm\xc4\x85 (esama ir kit\xc5\xb3 galimybi\xc5\xb3, pavyzd\xc5\xbeiui, laim\xc4\x97ti pasaulio jaunimo \xc4\x8dempionat\xc4\x85 ar pan.)._NEWLINE_Gruzin\xc4\x97 Nona Gaprinda\xc5\xa1vili  (g. 1941 m.) buvo pirmoji moteris, kuriai buvo suteiktas didmeistr\xc4\x97s titulas (1978 m.). Pirmoji \xc5\xa1achmatinink\xc4\x97, teis\xc4\x99 \xc4\xaf titul\xc4\x85 i\xc5\xa1kovojusi \xc5\xbeaisdama turnyruose, buvo vengr\xc4\x97 Zsuzsa Polg\xc3\xa1r (g. 1969 m.), 1991 met\xc5\xb3 sausio m\xc4\x97nes\xc4\xaf  \xc4\xafvykd\xc5\xbeiusi norm\xc4\x85 trijuose vyr\xc5\xb3 turnyruose ir pasiekusi Elo reiting\xc4\x85, vir\xc5\xa1ijant\xc4\xaf 2500. 2010 metais 20 \xc5\xa1achmatininki\xc5\xb3 buvo didmeistr\xc4\x97s (GM).\n_START_SECTION_\nPlatesnis vartojimas\n_START_PARAGRAPH_\nAtskiras didmeistrio titulas suteikiamas ir   korespondencini\xc5\xb3 \xc5\xa1achmat\xc5\xb3 \xc5\xbeaid\xc4\x97jams, \xc5\xa1achmat\xc5\xb3 kompozicij\xc5\xb3 k\xc5\xabr\xc4\x97jams bei sprend\xc4\x97jams,  o taip pat, ir \xc5\xa1a\xc5\xa1ki\xc5\xb3 \xc5\xbeaid\xc4\x97jams._NEWLINE_Tarptautin\xc4\x97 korespondencini\xc5\xb3 \xc5\xa1achmat\xc5\xb3 federacija suteikia tarptautinio korespondencini\xc5\xb3 \xc5\xa1achmat\xc5\xb3 didmeistrio titul\xc4\x85._NEWLINE_WFCC  nuo 2010 m. - atskirus   \xc5\xa1achmat\xc5\xb3 kompozicij\xc5\xb3 sprendimo ir kompozicij\xc5\xb3 k\xc5\xabrybos didmeistrio titulus. Iki tol juos suteikdavo FIDE. _NEWLINE_Tarptautin\xc4\x97 \xc5\xa1a\xc5\xa1ki\xc5\xb3 federacija (FMDJ), \xc5\xa1a\xc5\xa1kininkams, taip pat, suteikia  didmeistrio titul\xc4\x85.'